సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
క్రికెటర్ల వెంట భార్యలు.. డిసిషెన్ పెండింగ్
కోహ్లీ అభ్యర్థనపై ఇంకా ఎలాంటి నిర్ణయం తీసుకోలేదు. తుది నిర్ణయం తీసుకోవడానికి ఇంకా చాలా మంది అభిప్రాయాలు తీసుకోవాల్సి ఉంది. --డయానా ఎడుల్జి
Samayam Telugu | Updated:
Oct 18, 2018, 01:27PM IST
విదేశీ పర్యటనలో భారత క్రికెటర్ల వెంట భార్య లేదా ప్రియురాలు ఉండేందుకు బీసీసీఐ పాలకుల కమిటీ ఇంకా అనుమతి తెలపలేదట. ఈ విషయాన్ని బీసీసీఐ పాలకుల కమిటీ సభ్యురాలు డయానా ఎడుల్జి గురువారం స్పష్టం చేసింది. సుదీర్ఘంగా సాగే విదేశీ పర్యటనల్లో క్రికెటర్ల వెంట భార్య/ ప్రియురాలు ఉండేందుకు అనుమతించాలని ఇటీవల బీసీసీఐని విరాట్ కోహ్లీ అభ్యర్థించగా.. దీనిపై బీసీసీఐ పాలకుల కమిటీ సానుకూలంగా స్పందించి గ్రీన్‌సిగ్నల్ ఇచ్చినట్లు బుధవారం వార్తలొచ్చాయి. అయితే.. ఆ వార్తల్ని ఈరోజు డయానా ఖండించింది.
‘కోహ్లీ అభ్యర్థనపై ఇంకా ఎలాంటి నిర్ణయం తీసుకోలేదు. తుది నిర్ణయం తీసుకోవడానికి ఇంకా చాలా మంది అభిప్రాయాలు తీసుకోవాల్సి ఉంది. బుధవారం వచ్చిన వార్తలో నిజం లేదు’ అని డయానా స్పష్టం చేసింది. బీసీసీఐ పాత నిబంధన ప్రకారం విదేశీ పర్యటనలో ఆటగాళ్ల వెంట భార్య/ ప్రియురాలు 14 రోజులకి మించి ఉండరాదు. అయితే.. నిన్న వెలువడిన కథనం ప్రకారం.. విదేశీ పర్యటన ఆరంభమైన 10 రోజుల తర్వాత ఆటగాళ్లతో భార్య/ ప్రియురాలు ఉండేందుకు బీసీసీఐ అనుమతి ఇచ్చిందని.. పర్యటన ముగిసే వరకూ వారు అక్కడే ఉండొచ్చన్నట్లు వార్తలు వచ్చాయి. నవంబరులో భారత్ జట్టు ఆస్ట్రేలియా పర్యటనకి వెళ్లనుంది.